Ad evidentiorem rei geste noticiam exhibendam noverint universi presentes et futuri quod dominus Odo miles decanus Sancti Petri Belnensis dedit ecclesie Beate Marie de Molesia tres modios censuales puri vini in vinea Des Albues. Qui modii reddentur annuatim in tempore vinde vindemiarum. Quam ob rem abbatissa eiusdem loci laudante capitulo suo recepit in sororem filiam eiusdem Odonis et dedit ei habitum religionis. Hanc autem donationem laudavit et concessit uxor predicti Odonis Sibilla et eorum filius Hugo. Testes sunt : Hugo decanus de Neblens, de militibus : Galterius de Corbertaut, Siguinus frater suus, Huo dominus Cherriaci, Hugo Motez, Petrus de Mirpont, Leobaudus Ieremie, Alipdis uxor domini Galterii de Corbertaut, Radulphus de Pomarco clericus qui cartam hanc scripsit. Actum est istud anno Verbi Incarnati Mo Co XCo VIIo. Ut autem res acta perpetuo firma teneatur dictum est hinc inde presentem cartam sigillo Beate Marie de Belna communiri.